
EDITORIAL 


Ce este intelligence-ul? Cum îl studiem? 


Tiberiu Tănase 


Rezumat 


Eseul urmărește variatele abordări pe care cercetătorii le-au încercat în studierea rolului 
intelligence-ului în politica naţională și internațională. Acesta ia în considerare numeroasele 
strategii metodologice şi epistemologice care au caracterizat studiul „intelligence-ului” de-a 
lungul ultimilor 50 de ani şi argumentează că, încă de la începutul lor, studiile asupra 
„intelligence-ului” au fost caracterizate prin interdisciplinaritate şi deschidere față de diferite 
abordări conceptuale. Istoricii, politologii, sociologii și profesioniștii şi-au adus cu toții contribuția 
la domeniul în plină extindere al cercetărilor legate de chestiunile de „intelligence”. În concluzie 
se poate afirma despre intelligence cercetarea interdisciplinară poate fi unul dintre cele mai mari 
avantaje ale acestui nou subdomeniu şi se poate argumenta necesitatea unei extindere şi adâncire 


a agendei studiilor de intelligence. 

INTELLIGENCE 


Rolul informaţiilor într-o societate democratică 


Stan Petrescu 


Rezumat 


Mondializarea relaţiilor umane în toate domeniile, dezvoltarea rapidă a mijloacelor de 
comunicare, noile tehnici și evoluţia științei, dezvoltarea şi consolidarea instituţiilor democratice, 
interdependența progresivă a statelor și apariția unor noi manifestări ale puterii economice, de 
multe ori pe căi ilicite, cu consecinţe politice şi sociale, au condus la o transformare a instituţiilor 
publice, atât interne, cât şi internaționale. Ambele planuri se află în permanentă evoluţie şi se 
condiţionează reciproc. În acest context, serviciile de informaţii cu atribuţiuni în planul securităţii 


naționale şi internaţionale dobândesc o nouă dimensiune și se confruntă cu provocări inedite. 

Principii ale analizei intelligence în cadrul serviciilor secrete, 
afaceri şi (geo)politică 


Nicolae Sfetcu 


Rezumat 


Intelligence, în plus faţă de cunoașterea ştiinţifică, presupune includerea în ecuație a 
factorilor umani, socio-economici și politici, și obținerea, prin analiză, de informații şi predicții 
prin combinarea tuturor factorilor implicaţi. 

Analiza intelligence constă în aplicarea unor metode cognitive individuale şi colective 


pentru a cântări datele şi a testa ipotezele într-un context socio-cultural dat. 

Intelligence-ul românesc - trecut, prezent şi viitor 


Tiberiu Tănase 


Rezumat 


Recenzie: Ovidiu Boureanu, Petru Șteţcu (autori), Stan Petrescu, Tiberiu Tănase 
(coordonatori): Intelligence-ul românesc - trecut, prezent şi viitor (manual), Editura Concordia, 


Arad 2021 

ISTORIA 


Retrospectivă istorică privind începuturile activităţii de 
informaţii pe teritoriul românesc 


Tiberiu Tănase 


Rezumat 


Din punct de vedere politic, Ţările Române îşi stabilizează situaţia internă. În plan extern, 
reuşesc să-şi îmbunătăţească relaţiile cu alte state şi în primul rând, cu cele vecine. În plan intern, 
domnitorii întreprind măsuri organizatorice inspirate şi utile. De reţinut în acest sens, preocupările 
Constante ale lui Şerban Constantin, Constantin Cantemir şu Constantin Brâncoveanu în privinţa 


îmbunătățirii funcţionalităţii şi a modernizării serviciilor secrete. 

Cazul „spionului” Hermann von Ritgen 


Sorin Aparaschivei 


Rezumat 


Se pare că Hermann Paul Arno von Ritgen a fost unul dintre cei mai de seamă spioni pe 
care British Intelligence Service i-a avut în cadrul Legaţiei germane la Bucureşti în timpul celui 


de Al Doilea Război Mondial. 

Armata Română în al Doilea Război Mondial 


Nicolae Sfetcu 


Rezumat 


România intră, în iunie 1941, în al Doilea Război Mondial de partea Axei și împotriva 
URSS, sperând să redobândească astfel teritoriile pierdute. Pe 22 iunie 1941, armatele germană și 
română au început campania împotriva Uniunii Sovietice prin „Operațiunea Miinchen”, armata 
română fiind motivată de dorinţa de a lua înapoi de la URSS Basarabia și Bucovina. Pe 1 august 
1943, aliații au bombardat câmpurile petroliere şi rafinăriile de la Ploiești (Operaţiunea Tidal 
Wave). După bătălia de la Stalingrad din perioada 23 august 1942—2 februarie 1943, armata 
sovietică a început să avanseze şi, în martie 1944, ajunge pe teritoriul României. Trupele româneşti 
au participat la război alături de Axă în cadrul Grupului de armate german sub denumirea „Ucraina 
de Sud”. Mareșalul Antonescu, convins de imposibilitatea opririi asaltului sovietic, în noaptea de 
21 august a cerut ambasadorului Manfred von Killinger să angajeze toate rezervele germane pentru 
a sprijini frontul, şi a doua zi, pe 22 august, a informat guvernul român despre intenţia sa de a 


continua lupta alături de Germania nazistă. 


Cuvinte cheie: Armata Română, al Doilea Război Mondial 

Începuturile serviciilor de informaţii — Orientul Apropiat 
antic, Persia, Grecia, Roma, Bizanţ, Imperiile musulmane 
arabe, Imperiul Mongol, China, Cnezatul Moscovei 


Tiberiu Tănase 


Rezumat 


Recenzie: Francis Dvornik: Inceputurile serviciilor de informaţii — Orientul Apropiat 
antic, Persia, Grecia, Roma, Bizanț, Imperiile musulmane arabe, Imperiul Mongol, China, 


Cnezatul Moscovei, Meteor Press, 2021 

GEOPOLITICA 


Relevanţa pentru viitor a unei noi întâlniri: Teheran 2 


Emilian M. Dobrescu 


Rezumat 


Istoricii ştiu că întâlnirea de la Teheran din 1943 a schimbat cursul celui de-Al Doilea 
Război Mondial (noi numim această întâlnire epocală pentru secolul al XX-lea, Teheran 1). Prima 
Conferinţă de la Teheran s-a desfășurat între 28 noiembrie şi | decembrie 1943 şi a fost organizată 
pentru punerea la punct a unor probleme de importanţă vitală pentru mersul celui de-Al Doilea 
Război Mondial şi organizarea lumii postbelice, ca urmare a marilor victorii aliate din cursul anului 
1943. A fost prima întâlnire a “Celor Trei Mari”: Franklin Delano Roosvelt, Winston Churchill și 
Iosif Vissarionovici Stalin. 

Pe 19 iulie 2022 s-a desfăşurat întâlnirea Teheran 2... Anii următori ne vor spune dacă și 


întâlnirea Teheran 2 a marcat cursul actual al schimbărilor din lume! Noi subliniem că DA! 

Ortodoxia rusă între politică şi evanghelie 


Stan Petrescu 


Rezumat 


Creştinismul reprezintă una din cele trei mari religii monoteiste ale lumii ca număr de 
aderenţi, aflându-se cu mult înaintea iudaismului și islamului, născându-se, istoricește vorbind, în 
prima jumătate a secolului I, când un mic grup de evrei palestinieni l-au identificat pe Mesia cu 
nimeni altul decât Isus Hristos din Nazaret. 

De-a lungul a două milenii de existenţă, creştinismul a evoluat și s-a extins în lume pe 
spații largi fiind, totodată, însoțit de stări de tensiune, crize, războaie religioase, schisme şi 


conflicte de natură teologică, fapt ce a avut drept consecinţă apariția mai multor biserici distincte. 


Cuvinte cheie: ortodoxia rusă, politică, evanghelie 


INTELLIGENCE INFO, Volumul 1, Numărul 1, Septembrie 2022, pp. 80-92 
ISSN 2821-8159, ISSN-L 2821-8159 


URL: https://www.intelligenceinfo.org/ortodoxia-rusa-intre-politica-si-evanghelie/ 
O 2022 Stan Petrescu. Responsabilitatea conţinutului, interpretărilor şi opiniilor exprimate revine 
exclusiv autorilor. Responsabilitatea traducerii revine translatorului. 


12 


INTELLIGENCE INFO, VOLUMUL 1, NUMĂRUL 1, SEPTEMBRIE 2022 


Dincolo de Ucraina: noua geopolitică a economiei verzi 


Ben Martin, Chris Hopkins 


Rezumat 


Războiul din Ucraina a remodelat fundamental politica marilor puteri și economia globală. 
lată ce înseamnă asta pentru tranziția verde. 

Invazia rusă a Ucrainei este deja un dezastru umanitar, aducând suferință şi haos pentru 
milioane de oameni. De asemenea, a remodelat fundamental politica marilor puteri şi economia 
globală, aproape peste noapte. Apărută pe fundalul unei Chine în ascensiune, a unor variante de 
COVID renăscute, a piețelor nervoase de energie şi a superputerii SUA din ce în ce mai ineficientă, 
criza din Ucraina a evidenţiat un lucru clar: ne aflăm într-o nouă realitate geopolitică, în care 
vechile platitudini şi politici nu se mai aplică. 

În acest context, necesitatea unui angajament dublat față de valorile unei tranziţii 
economice ecologice incluzive, durabile şi sigure este mai puternică decât oricând. Dar cum putem 
naviga în aceste vremuri haotice şi incerte şi să ne concentrăm cel mai bine eforturile către un 
viitor mai verde şi mai corect? 

Aici identificăm cinci macro tendinţe emergente care probabil vor avea un impact uriaş 
asupra perspectivelor reformei economice ecologice în următorii ani. 

Sursa: Ben Martin, Chris Hopkins (2022). Beyond Ukraine: the new geopolitics of green 


economy, în Green Recovery. Licenţa CC BY 4.0. Traducerea şi adaptarea: Nicolae Sfetcu 

SECURITATE 


Mihail Moruzov şi Mişcarea Legionară 


Tiberiu Tănase 


Rezumat 


Prea îndrăgostit de operaţiile pur tehnice ale Serviciului Secret (recrutarea, dirijarea şi 
infiltrarea agenţilor, combinaţiile şi legendele informative, contrapropaganda şi dezinformarea, 
interceptările de înscrisuri şi convorbiri), in care era un maestru, Moruzov a neglijat tocmai 
menirea fundamentală a unui şef al Intelligence-ului: preocuparea pentru analiza profundă şi 
obiectivă a situaţiei geostrategice şi geopolitice a ţării şi elaborarea prognozelor pe termen scurt, 
mediu şi îndepărtat pe care să le supună atenţiei factorilor politici constituționali, responsabili de 
soarta ţării, iar activitatea întregului aparat de informaţii să fie direcționată spre un asemenea 
obiectiv. Prevalându-se permanent de necesitatea păstrării secretului în activitatea de informaţii, 
ceea ce a fost un lucru bun şi de absolută utilitate pentru instituţia pe care a fondat-o şi condus-o, 
dar coroborat cu comportamentul etalat ori de câte ori i se ivea ocazia de a-şi da importanţă cu 
aceea ce ştie şi ar putea să realizeze, Mihail Moruzov a creat celor din jur mai mult derută decât 
claritate. Toate acestea au alimentat din plin imaginaţia adversarilor săi şi ai Serviciului Secret, 


care au căutat să-i proiecteze personalitatea într-o lumină dintre cele mai sumbre şi misterioase. 

Politica externă şi de securitate comună a Uniunii Europene 


Alexandru Cristian 


Rezumat 


După sfârşitul celei de a doua mari conflagrații mondiale, Europa se afla în ruină şi dezastru 
economico-social. Ajutorul dat de Statele Unite ale Americii în reconstrucţia statelor europene a 
fost vital pentru supraviețuirea Occidentului european. În anul 1948, cinci state (Franţa, Marea 
Britanie, Belgia, Țările de Jos şi Luxemburg) semnează Tratatul de Cooperare Culturală, Socială, 
Economică şi Apărare Colectivă, pe scurt Tratatul de la Bruxelles . După numirea generalului 
Dwight Eisenhower în funcția de comandant suprem aliat în Europa, acest tratat va deveni parte a 
documentelor NATO. Nevoia de apărare împotriva amenințării sovietice se face şi mai vizibilă în 
propunerea ministrului de externe francez Rene Pleven. Planul Pleven, propus în anul 1952, viza 
constituirea unei Comunităţii Europene a Apărării, dar şi a unei Comunităţi Politice Europene. 
Planul nu a fost votat de către Adunare Franceză în anul 1954. Eşecul acestei comunităţi se 
datorează lipsei de viziune a liderilor europeni. O altă piedică în adoptarea acestui plan a fost teama 


statelor naţionale de posibila federalizare a Europei. 

The impact of DoS (Denial of Service) cyberattacks on a 
Local Area Network (LAN) 


Darius-Antoniu Ferenţ 


Abstract 


In this paper I will highlight a modus operandi of hackers launching Denial of Service 
(DoS) cyberattacks. I will theoretically show how CAM Overflow and TCP SYN Flood attacks 
can be performed, using Kali Linux, a Linux distribution used by cyber criminals to launch MitM 
(Man-in-the-Middle) attacks, DoS attacks, observing traffic in a computer network, etc. Hackers 
can affect the functioning of devices on an organization's local network (server, router, switch, 
etc.) by sending thousands of packets per second to the target device. CAM Overflow is an attack 
where a hacker aims to overcrowd the CAM table of a switch with MAC addresses, and TCP SYN 


Flood is an attack that can be launched against a server in the computer network. 


Keywords: cyberattack, Denial of service (DoS), botnet, Local Area Network (LAN), 


cyber criminals, CAM Overflow. 


Rezumat 


În cadrul acestui articol voi evidenția un modus operandi al hackerilor care lansează atacuri 
cibernetice de tip Denial of Service (DoS). Voi arăta teoretic cum pot fi realizate atacurile CAM 
Overflow şi TCP SYN Flood, utilizând Kali Linux, o distribuție de Linux utilizată de criminalii 
cibernetici pentru a putea lansa atacuri de tip MitM (Man-in-the-Middle), atacuri DoS, observarea 
traficului dintr-o reţea de calculatoare etc. Hackerii pot afecta funcționarea dispozitivelor din 
rețeaua locală a unei organizaţii (server, router, switch etc.) prin trimiterea a mii de 
pachete/secundă către dispozitivul ţintă. CAM Overflow este un atac prin care un hacker urmăreşte 
să supra-aglomereze tabela CAM a unui switch cu adrese MAC, iar TCP SYN Flood este un atac 


care poate fi lansat împotriva unui server din reţeaua de calculatoare. 

BUSINESS INTELLIGENCE 


Inteligența emoţională în organizaţii 


Nicolae Sfetcu 


Rezumat 


În prezent, organizaţiile trebuie să facă faţă, pe lângă o concurență sporită, şi unei 
dezvoltări şi inovaţii tehnologice exponenţiale, şi unor procese de schimbare care afectează toate 
stările emoţionale ale angajaţilor. Toate aceste provocări, împreună cu schimbările impuse și 
complexitatea sarcinilor organizaționale şi manageriale, implică noi exigenţe emoţionale și acțiuni 
mai eficiente la nivel corporativ, inclusiv prin gestionarea emoţiilor în cele mai multe circumstanţe. 
Astfel, emoțiile reprezintă „resurse” valoroase pentru inovaţie şi valoare adăugată într-un proces 
economic. Emoțiilor li s-a acordat astfel un rol important în provocarea, moderarea sau medierea 


evenimentelor și interacțiunilor în organizaţii. 

